section_heading: TCP portovi
paragraph_text: Opće poznati portovi (eng well known ports) dodjeljuje Internet Assigned Numbers Authority, organizacija koja se brine za IP adresni prostor, vršne domene te druge detalje vezane uz IP protokol. Ove portove su najčešće koriste sistemski procesi, koje koriste poznate aplikacije kada primaju konekcije pasivno slušajući promet na tim portovima. Neki primjeri opće poznatih portova su: FTP (TCP port 21), Telnet (23), SMTP (25) i HTTP (80). Na Unixoidnim operacijskim sustavima korisnički procesi ne mogu otvoriti port ispod 1024. Registrirani portovi se koriste kod aplikacija krajnjih korisnika kao izvorišni portovi prilikom konektiranja poslužitelja, kao i za identifikaciju servisa registriranih od trećih strana. Dinamički/privatni portovi se također koriste na strani aplikacija krajnjih korisnika, ali nešto rjeđe. Dinamički/privatni portovi imaju samo lokalno značenje za određenu TCP konekciju. TCP protokol definira raspon portova od 0 do 65535, tj. ukupno ima 65536 mogućih različitih portova.